Sähköpostiviestin pohja jäsenille

**Aihe: ©-info avuksesi tekijänoikeuksien turvaamisessa**

Hei!  
Kopiosto on toteuttanut uuden ©-info-palvelun, jonka avulla on yksinkertaista kertoa omien nettisivujen tekijä- ja käyttöoikeustiedot. ©-infon avulla saat vietyä yhden kuvakkeen taakse tiedon siitä, kuka verkkosivuilla olevat sisällöt on tehnyt ja miten niitä saa käyttää.

Lisäämällä ©-infon nettisivuillesi tuot helposti esiin sen, että sivustosi sisältää tekijänoikeuden suojaamaa sisältöä. Kuvakkeen avulla voit listata sisältöjen tekijät ja kertoa sisältöjen käyttömahdollisuuksista. Voit myös lisätä tiedon siitä, mihin käyttäjä voi olla yhteydessä tiedustellakseen laajempia käyttöoikeuksia.

©-infon avulla autat verkkosivujesi kävijää käyttämään sisältöjä vastuullisesti pitäen samalla huolen omista oikeuksistasi.

[Oman järjestönne nimi] suosittelee lämpimästi ©-infon käyttöön ottamista. Sen lataaminen ja käyttäminen on maksutonta ja kuvake voidaan liittää mille tahansa verkkosivulle.

©-infon voi lisätä nettisivuille esimerkiksi sivun alalaidan footeriin tai selaajan mukana liikkuvana kelluvana kuvakkeena. ©-infon saa myös kytkettyä yksittäisiin valokuviin.

**Näin saat ©-infon omille nettisivuillesi:**

1. Täytä [www.c-info.fi](http://www.c-info.fi)-sivulla olevaan lomakkeeseen sivustosi yleistiedot sekä sisällön tekijänoikeustiedot.
2. Valitse lomakkeelta sivustosi sisältöä koskeva käyttöoikeus. Suosittelemme valitsemaan 3. vaihtoehdon eli: ”Saat tulostaa, jakaa ja kopioida sisältöä opetus- ja muuhun työkäyttöön Kopioston kopiointiluvan ehtojen mukaisesti”. \*
3. Valitse, haluatko sivuston reunassa kelluvan vai kiinteän kuvakkeen alafooteriin tai yksittäisen sisällön yhteyteen.
4. Saat sähköpostiisi koodin, joka liitetään joko verkkosivullesi tai siellä olevan sisällön tai julkaisun yhteyteen. Pyydä tarvittaessa apua verkkosivustosi ylläpitäjältä.

**\* Käyttöoikeuden valinta**

Mikäli valitset käyttöoikeusvalikossa ensimmäisen vaihtoehdon, annat nettisivujesi sisällöt kokonaan vapaaseen käyttöön. Tämän voit valita vain, jos sinulla on kaikki oikeudet kaikkeen nettisivuillasi olevaan sisältöön. Mikäli valitset toisen vaihtoehdon, annat sisällöt vapaaseen henkilökohtaiseen ja ei-kaupalliseen opetuskäyttöön.

Näiden vaihtoehtojen valitseminen tarkoittaa, että nettisivu ei ole enää Kopioston kopiointiluvan piirissä, jolloin sen käytöstä esimerkiksi oppilaitoksissa ei kerry enää korvauksia. [Oman järjestönne nimi] jakaa Kopiosto-korvauksia jäsenilleen mm. apurahoina.

Suosittelemme valitsemaan kolmannen vaihtoehdon eli: ”Saat tulostaa, jakaa ja kopioida sisältöä opetus- ja muuhun työkäyttöön Kopioston kopiointiluvan ehtojen mukaisesti”. Näin sivuston sisältöjen käytöstä opetuksessa tai yrityksissä kertyy nykyiseen tapaan Kopiosto-korvauksia. Muu kuin Kopioston kopiointiluvan mukainen käyttö vaatii edelleen tekijänoikeudenhaltijan luvan.

Mikäli valitset toiseksi viimeisen vaihtoehdon “Saat käyttää sivuston käyttöehtojen mukaisesti”, varmistathan, että käyttöehdoissa on selkeästi kerrottu, miten sisältöä saa käyttää. Käyttöehdoissa kannattaa täsmentää, onko sisällön kopiointi ja käyttö sallittua Kopioston kopiointiluvalla.

**Lisätietoa:**  
[www.c-info.fi](http://www.c-info.fi)

[kopiosto@kopiosto.fi](mailto:kopiosto@kopiosto.fi)

Ystävällisin terveisin,

[Tähän omat tietonne]